

**Tisztelt Polgármester Úr/Asszony!**

Szeretettel meghívjuk Önt a **Via Mariae (szlovákiai Mária Út) Polgári Társulás** **2016. május 21-én, szombaton 10:00 órakor,** a **nagybudafai Kultúrház**ban (Egyházgelle része, Veľká Budafa 4. az óvoda melleti épület) megtartandó **kihelyezett elnökségi ülésére**.

Az ülésen bemutatkozik a Mária Út, téma lesz az önkéntesség és Máriavölgy-i zarándokút kijelölésének feladatai, menete.

**Az elnökségi ülés programtervezete:**

**10:00:** Megnyitó, bevezető ima, jelenlevők köszöntése – Patay Péter, a Via Mariae polgári társulás elnöke;

**10:10:** A Mária Út (MÚ) bemutatása és nagyrendezvényei; Miért fontos az önkormányzatok bevonása a MÚ építésébe?; MÚ, mint európai kulturális út és UNESCO szellemi kulturális örökség – Szabó Tamás, a Mária Út Közhasznú Egyesület elnöke;

**10:40:** A Máriavölgy-i zarándokút bemutatása, megvalósított gyalogos zarándoklatok – Méhes Richárd, Via Mariae Polgári Társulás (VM PT);

**11:10 - 11:30:** szünet;

**11:30:** A MÚ észak-déli főágának bemutatása – Török András, koordinátor, VM PT;

**12:00:** A zoboraljai községek bevonása a zarándoklásba – Patay Péter, VM PT;

**12:30 – 13:15:** ebédszünet

**13:15 – 14:00:** Az elnökségi ülés zártabb formája az önkormányzati képviselőkkel és a meghívott vendégekkel

* A Máriavölgy-i zarándokút kijelölésének menete – példa Hontnémeti és Ipolyság közötti zarándokút
* A kijelölés folyamata, az önkormányzatokra váró feladatok

**14:00 – 15:00:** Beszélgetés a meghívott zarándokokkal, önkéntesekkel, segítőkkel és meghívott szervezetek képviselőivel;

* A Via Mariae idei további tervei, feladatai, tervezett zarándoklatok;
* Miben tudtok nekünk segíteni, miben lenne szükségünk segítségre?
* Hogy tudnánk a továbbiakban együttműködni?

**15:00 – 15:30:** átvonulás a helyi Szent Péter és Pál-templomba;

**15:30:** A helyi templom bemutatása és hálaadás.

Szeretettel várjuk Önt vagy az Önkormányzat tagját az elnökségi ülésünkre.

A Via Mariae Polgári Társulás nevében

tisztelettel

 Méhes Richárd

Egyházgelle, 2016. április 14-én